Pienk Brooklyn | LekkeSlaap
Pienk Brooklyn bied selfsorgverblyf aan 5 gaste in Brooklyn, Pretoria.
Hierdie eenheid wat oor meer as 1 verdieping strek is langs die hoofhuis en het 'n privaat ingang op die eerste verdieping wat via trappe bereik word. Die eenheid beskik oor 2 eenhede met 'n slaapkamer in elk, 2 badkamers, 'n kombuis, eetarea en sitarea.
Die eerste slaapkamer is op die eerste verdieping en het 'n dubbelbed en die tweede slaapkamer het 'n dubbelbed en 'n slaapbank en lei na 'n balkon. Die badkamers het storte en baddens. Die 2 eenhede word met 'n deur geskei en kan maklik as 1 groot eenheid bespreek word.
Die sitarea is op die tweede verdieping en die kombuis is met 'n stoof, oond, mikrogolfoond, yskas en tee- en koffiemaakgeriewe toegerus. Gaste kan hul etes by die etenstafel geniet en in die sitarea ontspan.
Daar is parkeerplek beskikbaar en die eenheid op die grondverdieping word deur 'n besigheid wat oor naweke gesluit is, beset.
Pienk Brooklyn is 3 km vanaf Brooklyn Mall en Menlyn Park-inkopiesentrum, sowel as verskeie ander restaurante. Dit is 5 km vanaf Life Groenkloof Hospitaal, Faerie Glen Hospitaal en die Faerie Glen Natuurreservaat.